માટુંગા-ઈસ્ટમાં શ્રી માટુંગા ગુજરાતી સેવા મંડળ ચોક જેવા અતિ મહત્વના રસ્તા પર લોકોની અવરજવર વધુ પ્રમાણમાં છે. આમ છતાં આ રસ્તા પરથી બાઇકરો અને વાહનચાલકો બેફામ રૅશ ડ્રાઇવિંગ કરતા હોવાથી અવારનવાર અહીં અકસ્માતના બનાવો બને છે. આ ઉપરાંત આ રસ્તા પર જ સ્કૂલ, મંદિર હોવાથી લોકો અને વિદ્યાર્થીઓની અવરજવર પણ થતી હોય છે, પરંતુ રૅશ ડ્રાઇવિંગને કારણે લોકોએ આ રસ્તા પરથી ચાલવું ખૂબ જ મુશ્કેલ બની ગયું છે. આથી લોકોએ રસ્તા પર વહેલી તકે સ્પીડ-બ્રેકર બેસાડવાની માગણી કરી છે.